kardosdrur/scandi-wiki huggingface dataset:
Jennette McCurdy

Jennette Michelle Faye McCurdy (født 26. juni 1992) er en amerikansk film- og tv-skuespiller og country pop singer-song writer. I Danmark er McCurdy bedst kendt for sin rolle som Sam Puckett i tv-serien iCarly og Sam & Cat. Hun har også udgivet to singler. Hun har også været med i flere andre serier, som Zoey 101, Malcolm i midten, Will & Grace, Strong Medicine, Law & Order: Special Victims Unit, The Inside, True Jackson, VP, Judging Amy, Victorious og Between.

Liv og karriere 

McCurdy blev født i Long Beach, Californien , opvokset i Garden Grove, Californien , , og har tre ældre brødre: Marcus, Scott, og Dustin. Hun fik interesse i at spille skuespil efter at have set Harrison Ford i Star Wars Episode IV: A New Hope lige efter hendes mor kom sig fra brystkræft.
En af hendes sange som er udgivet i 2010 hedder Stronger. I 2011 udgav Jennette McCurdy sangen - Generation Love.
"So Close" er udgivet i 2009 og "Not That Far Away" også udgivet i 2011. Ud over at havet skrevet og sunget sange har hun også medvirket i videos.

Personlige liv 
McCurdy komponeret en artikel med titlen, "Off-kamera, min mors kamp med kræft", som blev offentliggjort i Wall Street Journal den 11. juni 2011. Den beskriver i detaljer, hendes mor Debra Den igangværende kamp med kræft, og hvordan hendes familie håndterer situationen. Artiklen indeholder også tips fra McCurdy, hvordan man kan leve med en sådan situation. Den 20. september 2013 døde hendes mor, Debra McCurdy, efter kampen med kræft i 17 år.

Filmografi

Kilder

Eksterne henvisninger 

 
 
 
 

Skuespillere fra Californien
Dansere fra USA
Countrymusikere
Countrysangskrivere
Sangere fra USA
Personer fra Californien
Musikere fra Capitol Records
Folkeafstemningen om uafhængighed i Sydsudan

Folkeafstemningen om uafhængighed i Sydsudan var en fokeafstemning, der blev afholdt i Sydsudan fra 9. januar 2011 og en uge frem, hvor de registrerede vælgere skulle tage stilling til om Sydsudan skal løsrive sig fra Sudan. Dette var en del af Naivashaaftalen fra 2005 mellem den sudanesiske regering i Khartoum og Sudan People's Liberation Army/Movement (SPLA/M). Samtidig skulle der have været gennemført en folkeafstemning i Abyei om området skal blive en del af Sydsudan, men denne er udsat.

I aftalen, som lagde grundlaget for folkeafstemningen, ligger der også en aftale om en folketælling, som vil definere hvordan økonomisk og politisk magt skal fordeles mellem regionerne. Folketællingen lægger grundlaget for vælgerregistreringen. Folketællingen er blevet udsat tre gange siden 2008, blandt andet på grund af uenighed i forhold til, hvad parterne forpligtede sig til i Naivashaaftalen.

Folkeafstemningen 
Parterne blev i oktober 2009 enige om, at folkeafstemningen skulle have en valgdeltagelse på mindst 60 procent af de 3,8 millioner  stemmeberettigede, for at resultatet skulle anses som gyldigt. Derefter  er det tilstrækkelig med almindeligt flertal for at afgøre resultatet.  Hvis valgdeltagelsen blev under 60 procent, skulle en ny valgrunde afholdes inden 60 dage. Den 13. januar konstaterede SPLM at grænsen på de 60% var nået. Efter at have optalt stemmerne fra både det nordlige og det sydlige Sudan viste det sig i slutningen af januar 2011, at 98,83 % af de deltagende havde stemt for en deling. Den 7. februar tilkendegav Sudans præsident Omar al-Bashir, at han ville anerkende det selvstændige Sydsudan, formentlig i sommeren 2011. Hovedstad i Sydsudan forventes at blive Juba.

Flyttestrømmen 
Det er forventet at en stor mængde sudanere vil flytte til og fra Sydsudan. En rapport fra Flygtningehjælpen anslår at én million sydsudanere bor i Nordsudan. FN har anslået at en flygtningestrøm på 450.000 mennesker vil være håndterbar, mens Flygtningehjælpens rapport anslår at op til 2,3 millioner vil flytte. Mange af flygtningene vil ikke have noget hjem at flytte til og Sudan har meget dårlig infrastruktur.

Se også

Eksterne henvisninger 
 Southern Sudan Referendum Commission  
 UNDP Support to the Southern Sudan Referendum

Noter 

Folkeafstemninger i Sydsudan
Sydsudan
Sydsudan
Blå Nil (stat)

Den Blå Nil (; oversat: an-Nil al-Azraq) er en af Sudans 15 delstater (wilayat). Den blev oprettet ved præsidentdekret nr. 3 i 1992 og er opkaldt efter Den Blå Nil. Den har et areal på 45.844 km2 og en befolkning på lige over 800.000 indbyggere ved folketællingen i 2008. 

Den administrative hovedby er ad-Damāzīn. Andre byer i delstaten er ar-Ruşayriş og al-Kurumuk, Ad-Damazin, Baw, Geissan og Tadamon. Delstaten har blandt andet Roseires-dammen, som er den vigtigste producent af vandkraft-elektricitet i Sudan.

I 2011 skulle indbyggerne bestemme ved det noget uklare begreb "folkelige konsultationer", om delstaten fremover skulle være en del af Sydsudan eller forblive i Sudan efter Sydsudans selvstændighed.

Det er omkring 40 ulige etniske grupper i delstaten. Økonomien er baseret på landbrug, husdyrhold og en voksende bjergværksvirksomhed.

Noter 

Delstater i Sudan
Naivashaaftalen

Naivashaaftalen er en fredsaftale, der har til hensigt at afslutte den 2. sudanske borgerkrig. Aftalen blev indgået i januar 2005 i den kenyanske by Naivasha.

Kildehenvisning 

Fredsaftaler
Sudans politik
Begivenheder i 2005
Joseph Marie Anthony Cordeiro

Joseph Marie Anthony Cordeiro (19. januar 1918 i Bombay i Britisk Indien – 11. februar 1994 i Karachi, Pakistan) var en af Den katolske kirkes kardinaler, og ærkebiskop af Karachi 1958-1994.

Han blev kreert til kardinal af pave Paul VI i 1973.

Han deltog ved Det andet Vatikankoncil 1962-1965. 

Han deltog ved konklavet august 1978 som valgte pave Pave Johannes Paul 1., og konklavet oktober 1978 som valgte pave Johannes Paul II.

Kardinaler fra Pakistan
Katolske biskopper
Ærkebiskopper
Blender (køkkenudstyr)

En blender er en køkkenmaskine, man kan bruge til at blande forskellige ingredienser med. Der findes to typer: En type, hvor blenderen består af et hus, der kan være lavet af glas, plastik eller stål, hvor der et låg i toppen, der forhindrer indholdet i at ryge ud, mens maskinen arbejder. Indeni er der en roterende kniv af metal og i bunden sidder der en motor, der får kniven til at dreje rundt.

En anden type er en stavblender, der består af en stav med en roterende kniv i bunden, som man stikker ned i det, man vil blande sammen. Det, der skal blendes, befinder sig således i en skål.

Knivene i en blender kan rotere med fra 5.000 til 30.000 omdrejninger i minuttet.

Se også  
 Saftpresser

Henvisninger 

Køkkenmaskiner
Grime (musik)

Grime er en engelsk rap-genre. Den stammer fra London og har sine rødder i Garage, Dancehall, Drum'n'Bass og Hip Hop. Trods indslag af aggressiv og rask rap anerkendes grime ikke som subgenre af hip-hop. Produktionerne kendetegnes af højt tempo (omkring 140 taktslag per minut), dybe baslinjer og ofte et sammensat lydbillede.

Grime opstod i London's undergrunds rap-scene omkring 2002, da en ny lyd blev opfundet af kunstneren Wiley, på hans instrumentale nummer, "Eskimo". Dette nummer blev starten på hvad vi kender som grime, og skulle inspirere mange andre til at imitere den samme lyd. Et af kendetegnene ved lyden er en square wave synth der er bassen til nummeret.

Referencer 

Rap
Epoke (flertydig)

Epoke har flere betydninger:

 Epoke
 Epoke (tidsskrift) – et tidsskrift
 Epoke (geologi) – en geokronologisk tidsenhed
 Modeljernbane#Epoker – indenfor modeljernbaner inddeles udviklingen hos virkelighedens jernbaner i fem epoker.
 Epoke (film) – dansk kortfilm fra 2012 instrueret af Kasper Rune Larsen
Gannan

Gannan (kinesisk:甘南, pinyin: Gānnán) er et autonomt præfektur for tibetanere i provinsen Gansu i Folkerepublikken Kina og tilordnes den tibetanske kulturregion Amdo. Gannan har et areal på 40.201 km² og ca. 720.000 indbyggere, med en tæthed på 18 indb./km² (2007).

Administrative enheder 
Det autonome præfektur Gannan har jurisdiktion over et byamt (市 shì) og 7 amter (县 xiàn).

Etnisk sammensætning 

Autonome præfekturer i Kina
Gansu
Amdo
2001 (album)

2001 er et album af Dr. Dre, der blev udgivet 5. november 1999. Albummet er produceret af Mel-Man og Dr. Dre. Albummet indeholder meget G-Funk, som Dr. Dre er kendt for at have "opfundet". Det er udgivet af Aftermath Entertainment & Interscope Records.

Spor

Referencer 

Dr. Dre
Album fra 1999
Wuzhong (Ningxia)

Wuzhong (kinesisk: 吴忠市; pinyin: Wúzhōng Shì) er et bypræfektur i Ningxia i Folkerepublikken Kina. Præfekturet har et areal på 20.733 km², og en befolkning på 1.160.000 mennesker, med en tæthed på 56 indb./km² (2007).

Administrative enheder 
Bypræfekturet Wuzhong har jurisdiktion over et distrikter (区 qū), et byamt (市 shì) og 2 amter (县 xiàn).

Historie 

I en stor del af 1800-tallet blev området som i dag er Wuzhong – sammen med meget af den nordlige del af den gamle provins Ningxia – et arnested for jahriyya-sufiordenen (menhuan). Den havde sit hovedkvarter i byen Jinjipu (få kilometer syd for centrum af Wuzhongs nuværende forvaltningscentrum og centrale byområde Litong). Under ledelse af ordenens fjerde og femte sheiker, Ma Yide (1770-erne – 1849) og Ma Hualong (død 1871) blev den velhavende, som følge af karavanehandelen gennem Indre Mongoliet, mellem Baotou, Huhhot og Beijing. Jinjipu blev et vigtigt kommercielt og religiøst center. Under Huioprøret i 1862-1877 var Jinjipu hovedkvarteret for oprørerne i Ningxia-regionen. Men byen blev indtaget af Zuo Zongtangs styrker i januar 1871, og over et tusind oprørere og beboere blev massakreret. Ma Hualong og hans familie og en række jahriyya-ledere blev henrettet i marts 1871.

Trafik 
Kinas rigsvej 211 løber gennem området. Den fører fra Yinchuan i Ningxia Hui til Xi'an i provinsen Shaanxi.

Eksterne henvisninger 
 Officiel webside  

Bypræfekturer i Ningxia Hui
José Garibi Rivera

José Garibi Rivera  (30. januar 1889 i Guadalajara i Mexico – 27. maj 1972 i Guadalajara) var en af Den katolske kirkes kardinaler, og var ærkebiskop af Guadalajara 1936-1969. 

Under den mexicanske forfølgese af den katolske kirke i 1926 blev han fængslet. 

Han deltog under Det andet Vatikankoncil 1962-1965. 

Han blev kreert til kardinal af pave Johannes XXIII i 1958.

Han deltog ved konklavet 1958 som valgte Johannes XXIII, og konklavet 1963 som valgte Paul VI.

Kardinaler fra Mexico
Katolske biskopper fra Mexico
Ærkebiskopper
Rockville (Maryland)

Rockville er en by i delstaten Maryland i USA. Den er hovedstad i Montgomery County. Rockville er med sine  indbyggere den næst største by i Maryland efter Baltimore.

Venskabsbyer 
 Jiaxing, Kina
 Pinneberg, Tyskland

Referencer

Eksterne henvisninger 

 

Byer i Maryland
Independence II-kulturen

Independence II-kulturen var navnet på en arktisk kultur og levevis, som udvikledes i Canada og herfra bredte sig til Grønland omkring år 800 f.Kr., og forekom langs nordkysten af Grønland i områder omkring Independence-fjorden. Independence II forekom i samme tidsrum, hvor Dorset-kulturen var udbredt i det sydlige Grønland.

Independence II-kulturen adskiller sig fra Independence I ved, at menneskene var mindre afhængige af moskusoksekød, men spiste mere mad fra havet, som fisk, sæl, hvalros.

Allerede omkring år 400 f.Kr kom der en ny kuldeperiode, isen blev tykkere, og dyrene trak mod syd. Ca. år 200 regnes som slutningen af Independence II perioden. Fra den tid var Grønland ubeboet i 500 år, før en ny indvandring fra Dorset-kulturen kom til Grønland.

Litteratur 

 Hans Christian Gulløv, Claus Andreasen, Bjarne Grønnow, Jens Fog Jensen, Martin Appelt, Jette Arneborg og Joel Berglund: Grønlands forhistorie; 1. udgave, 2. oplag; Gyldendal, København 2005;

Eksterne henvisninger 

 Nationalmuseet om Independence II 
 Claus Andreasen: "Palaeoeskimo dwellings in Greenland: A survey" (Études/Inuit/Studies, vol. 27, n° 1-2, 2003, p. 283-306) 
 Bjarne Grønnow & Jens Fog Jensen: "The Northernmost Ruins of the Globe. Eigil Knuth's Archaeological Investigations in Peary Land and Adjacent Areas of High Arctic Greenland" (Meddelelser om Grønland, bind 329; 2003)   
 Peter Ramsden, James A. Tuck: "A Comment on the Pre-Dorset/Dorset Transition in the Eastern Arctic" (Anthropological Papers of the University of Alaska, NS 1(1), 1996; s. 7-11) 
 Patricia Sutherland: "Variability and change in Palaeo-Eskimo architecture: A view from the Canadian High Arctic" (Études/Inuit/Studies, vol. 27, n° 1-2, 2003, s. 191-212) 
 Mikkel Sørensen og Claus Andreasen: "Geo-Ark 2003. Arkæologisk berejsning af: Wollaston Forland, Nordlige Clavering Ø, Sydspidsen af Kuhn Ø" (SILA, Feltrapport nr. 23, Nationalmuseet 2004) 

Grønlands forhistorie
Grønlandske fjorde

Dette er en liste over fjorde i Grønland. De er sorteret efter kommunalt tilhørsforhold, derefter alfabetisk. Hvis en fjord ligger på grænsen mellem to kommuner, er den nævnt på begge.

Avannaata Kommune 
 Arfersiorfik
 Ikerssuaq (Hvalsund)
 Ilulissat Isfjord (Jakobshavns Isfjord)
 Inglefield Bredning
 Kangerluarsorujak (Olrik Fjord)
 Kangerluarsuk (Cass Fjord)
 Kangerlussuaq (Giesecke Isfjord)
 Karrats Fjord
 Qarajaq Isfjord
 Robertson Fjord
 Ukkusissat Fjord
 Upernavik Isfjord
 Ussing Isfjord
 Uummannap Kangerlua (Wolstenholme Fjord)
 Uummannaq Fjord (Umanakfjorden)

Kujalleq Kommune 
 Alanngorsuaq (Kobberminebugt) (på grænsen til Paamiut kommune)
 Alluitsup Kangerlua (Lichtenaufjorden)
 Igalikup Kangerlua (Igalikofjorden, Einarsfjorden) (på grænsen til Narsaq kommune)
 Kangerlussuatsiaq (Lindenowfjorden) (på grænsen til Ammassalik kommune)
 Søndre Sermilik
 Tasermiut (Ketilsfjord)
 Tunulliarfik (Eriksfjorden)
 Uunartoqfjorden

Qeqqata Kommune 
 Kangerlussuaq (Søndre Strømfjord)
 Kangerlussuatsiaq (Evighedsfjorden)
 Nassuttooq (Nordre Strømfjord)
 Niaqunngunaq (Fiskefjorden)
 Sisimiut Isortuat (Nordre Isortoq)
 Søndre Isortoq

Qeqertalik Kommune 
 Nassuttooq (Nordre Strømfjord)

Sermersooq Kommune 
 Alanngorsuaq (Kobberminebugt)
 Allumersat (Bjørnesund)
 Ameralik (Lysefjord)
 Bernstorffs Isfjord
 Carlsbergfjorden
 Nuup Kangerlua (Godthåbsfjorden)
 Ikertivaq
 Ilorput (Arsukfjorden)
 Iluileq (Danellfjorden)
 Kangerluarsussuaq
 Kangerlussuaq (Storfjord)
 Kangerlussuaq (Storfjord)
 Kangerlussuatsiaq (Lindenowfjorden)
 Kangertertivarmiit Kangertivat (Nordvestfjord) (på grænsen til Nordøst-Grønland biosfærereservat)
 Kangertittivatsiaq
 Kuannersooq (Kvanefjorden)
 Nansenfjorden
 Orqungmut Kangertiva (Gåsefjorden)
 Qeqertarsuatsiaat Kangerluat (Fiskenæsfjorden)
 Kangertittivaq (Scoresbysundet)
 Sermiligaarsuk
 Sermilik
 Sermilik
 Sermilik
 Umiiviip Kangertiva (Gyldenløvefjorden)

Grønlands Nationalpark 
 Ardencaplefjorden
 Besselfjorden
 Bredefjord (Grønland)
 Danmarksfjorden
 Frederick E. Hyde Fjord
 G. B. Schley Fjord
 Hagen Fjord
 Independence-fjorden
 Ingolfsfjorden
 J. P. Koch Fjord
 Kangertertivarmiit Kangertivat (på grænsen til Ittoqqortoormiit kommune)
 Kejser Franz Josephs Fjord
 Kong Oscars Fjord
 Nioghalvfjerdsfjorden
 Sankt George Fjord
 Sherard Osborn Fjord
 Skærfjorden
 Victoriafjorden

Kilder 
 Gazetteer of Greenland – Per Ivar Haug, UBiT (Universitetsbiblioteket i Trondheim), august 2005, 

 
Geografiske lister
Bekendelsessynode

Bekendelsessynode (ty. Bekenntnissynode) er en betegnelse brugt om de synodalsamlinger som Bekendelseskirken afholdt mellem 1934 og afslutningen af det nazistiske styre i Tyskland. De blev afholdt på kreds-, provins-, lands- (ty. Länder) og rigsniveau og gjorde krav på at være de legitime ledelsesorganer for den evangeliske kirke, hvorved de stillede sig i opposition til de kirkerepræsentanter og ledelsesorganer der var domineret af Deutsche Christen, "tyske kristne".

På rigsniveau indkaldte Bekendelseskirken fire synoder under betegnelsen "Bekenntnissynoden der Deutschen Evangelischen Kirche". De samledes alle under forsæde af præses Karl Koch, (Bad Oeynhausen).

 Den første fandt sted i slutningen af maj 1934 i Wuppertal-Barmen og resulterede i Barmenerklæringen 
 Den anden fandt sted oktober 1934 i Berlin-Dahlem og resulterede i den såkaldte kirkelige nødret fra Dahlem 
 Den tredje fandt sted i Augsburg og valgte den første foreløbige ledelse i Bekendelseskirken. 
 Den fjerde og sidste bekendelsessynode fandt sted 1936 i Bad Oeynhausen i Nordrhein-Westfalen. Her kunne man ikke nå til enighed om hvorvidt Bekendelseskirken skulle deltage rigskirkeudvalget, og der var dissens mellem medlemmer af "Lutherrat" (Rat der Evangelisch-Lutherischen Kirche Deutschlands) og medlemmer af de såkaldte "ødelagte" landskirker, dvs. de landskirker der var under dominans af Deutsche Christen. Oeynhauser-synoden valgte den anden foreløbige ledelse og udpegede også medlemmer til Reichsbruderrat, rigsbroderrådet.

På niveauet for Evangelische Kirche der Altpreußischen Union, afholdtes der indtil 1943 tolv bekendelsessynoder af hvilke de første tre (Barmen 29. maj 1934; Berlin-Dahlem 4.-5. marts 1935 og Berlin-Steglitz 23.-26. september 1935) endnu tåltes af staten.

Se også 
 Kirken i Nazi-Tyskland
 Zerstörte Kirchen, om "ødelagte" og "intakte" kirker
 Deutsche Evangelische Kirche (DEK), en sammenslutning af de dengang 28 tyske evangeliske landskirker under nationalsocialismen.

Eksterne henvisninger 
Begge angives i det tyske forlæg som kilder
 
 Arbeiten zur Geschichte des Kirchenkampfes, 30 bind, 1958-1975; Verlag Vandenhoeck & Ruprecht, Göttingen

Note

Bekendelseskirken
Figueroa

Figueroa er et spanskt efternavn, der henviser til blandt andre:

 Bartolomé de Figueroa
 Cristóbal de Figueroa
 Elías Figueroa
 Francisco de Figueroa
 Luis Pedro Figueroa
 Maynor Figueroa
 Pedro Pablo Figueroa
Zhongwei

Zhongwei (kinesisk: 中卫; pinyin: Zhōngwèi) er et bypræfektur i den autonome region Ningxia Hui i Folkerepublikken Kina. Det har et areal på 16.986 km² og en befolkning på 1.041.821 mennesker, med en tæthed på 61.3 indb./km2 (2008).

Administrative enheder 
Bypræfekturet Zhongwei har jurisdiktion over et distrikt (区 qū) og 2 amter (县 xiàn).

Eksterne henvisninger 
 Officiel webside
 Zhongwei faxian xibei zui gulao tongkuang yizhi

Bypræfekturer i Ningxia Hui
Cristóbal de Figueroa

Cristóbal de Figueroa henviser til de spanske forfattere:

 Cristóbal Mosquera de Figueroa
 Cristóbal Suárez de Figueroa
Cristóbal Suárez de Figueroa

Cristóbal Suárez de Figueroa (1571 i Valladolid – omtrent 1644) var en spansk forfatter.

Om denne frugtbare og mangesidige forfatters liv vides, at han studerede i Bologna og Pavia, havde så efterhånden forskellige retsembeder og opholdt sig en tid i Italien. Fra 1604 var han igen i Spanien; men 1623 fik han en dommerstilling under vicekongen af Neapel. Der kom han i konflikt med inkvisitionen og i fængsel i Rom (1630-33).

En vis gnavenhed og bitterhed kommer til syne i hans prosaiske og poetiske skrifter, der for øvrigt vidner om en del talent. I El Pasajero (1617; ny udgave ved Rodriguez Marin, Madrid 1913, og ved Selden Rose, Madrid 1914) – dialoger af blandet indhold – angriber Figueroa flere samtidige, blandt andre Cervantes, og retter fra et klassisk standpunkt en skarp kritik mod de af Lope de Vega indførte nye dramatiske former.

Blandt Figueroas andre værker er at nævne en oversættelse af Guarinis Il pastor fido (1602), hyrderomanen La constante Amarilis (1609), heltedigtet España defendida (1612), en levnedsbeskrivelse af markisen af Cañete (1613) og Plaza universal de todas las ciencias (1615); i sidstnævnte findes, foruden andet kulturhistorisk interessant, også interessante ytringer om det spanske nationaldrama.

Faglitterære forfattere fra Spanien
Romanforfattere fra Spanien
Digtere fra Spanien
Oversættere fra Spanien
Ahmad Harun

Ahmad Muhammad Harun (eller Ahmad Muhammad Haroun) (født 1964) er guvernør i Sydkordofan, Sudan. Han har tidligere fungeret som indenrigsminister, og minister for humanitære forhold. Det at han er forhenværende minister for humanitære forhold, har ikke forhindret ham i at blive anklaget for forbrydelser mod menneskeheden og krigsforbrydelser. 
Chefanklageren ved Den Internationale Straffedomstol, Luis Moreno-Ocampo besluttede den 27. februar 2007 at der var grundlag for at anlægge sag mod Harun og Ali Kushayb. Det har imidlertid vist sig svært for det internationale samfund at få varetægtsfængslet Harun, idet han sjældent rejser udenfor Sudan. Sudans præsident, Omar al-Bashir (der i øvrigt selv er anklaget for folkedrab, forbrydelser mod menneskeheden og krigsforbrydelser ved samme domstol) har tilkendegivet at han ikke vil udlevere Ahmad Harun til retsforfølgning af det internationale samfund. 

Den meget sprængfarlige situation i Abyei-regionen, gjorde i første uge af 2011 at FN følte sig nødsaget til at flyve den krigsforbryderanklagede Harun til regionen, så denne kunne mediere mellem parterne. Den Internationale Straffedomstol, ICC er ikke FN-ledet, men har afgivet løfter om at samarbejde med ICC. Handlingen er bl.a. derfor blevet kritiseret for at være for pragmatisk.

Kildehenvisning 

Guvernører
Personer fra Sudan
Guyuan (Ningxia Hui)

Guyuan (kinesisk: 固原市, pinyin: Gùyuán Shì) er et bypræfektur i den autonome region Ningxia Hui i Kina. Præfekturet har et areal på 13.458 km², og en befolkning på 	1.450.000 mennesker, med en tæthed på 
108 indb./km² (2007).

Administrative enheder 
Bypræfekturet Guyuan har jurisdiktion over et distrikt (区 qū) og 4 amter (县 xiàn).

Etnisk sammensætning (2000) 

Bypræfekturer i Ningxia Hui
Egeris Kirke

Egeris Kirke blev indviet som Skive Søndre Kirke 16. oktober 1960, Ved indvielsen lå kirken i Skive Sogn. I 1950'erne begyndte byggeriet af boliger i Skive sydlige del, og Skive Kommune skænkede området, hvor kirken nu er opført, til en kirke i Skive Søndre distrikt

Kirken er tegnet af arkitekten Holger Jensen, som især er kendt som den, der har bygget flest kirker i nyere tid.

1. april 1974 blev Egeris Sogn en kendsgerning, ved sogneudskillelsen fra Skive Sogn.

Noter

Eksterne kilder og henvisninger 
 Egeris Kirke  på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Bygninger, konstruktioner og anlæg i Skive
Christel

Christel Andrée Julie Louise Brián Schwarck, senere gift Marott (6. december 1919 – 2. maj 1992 i Herlev) var en dansk tegner, maler, illustrator og multikunstner. Hun debuterede som ugebladsillustrator i Søndags-B.T. i 1939, og tegnede resten af sit liv til ugeblade og modeblade i både Danmark og udlandet. Hun tegnede illustrationer til romaner og noveller, modetips, mønsterark, vignetter til astrologiske spådomme samt påklædningsdukker, illustrerede bøger, bl.a. serien om Susy Rødtop af Gretha Stevns og serien om Puk af Lisbeth Werner, og hun har designet en serie porcelænsfigurer for Royal Copenhagen. Christels tegninger udkom på brevpapir, i venindebøger og en lang række andre produkter, og hun tegnede reklametegninger for mange forskellige produkter, designede tøj og sko som Christel of Copenhagen, udsmykkede udstillingsdukker for firmaet Hindsgaul, og tegnede i 1971 dekorationer og kostumer til Noel Cowards teaterstykke Privatliv. Hendes tegninger udkom også i samlemapper til at hænge op på væggen..

Christel tegnede i en dybt personlig stil, der appellerede til både unge kvinder og unge mænd, og hun kunne tegne både erotisk og sødt. Hun mente selv, at hendes store popularitet hang sammen med, at "de rummede et stort element af mode og ny stil på et tidspunkt, da piger i virkeligheden så rædsomme ud i det tøj, de kunne købe, fordi ingen endnu havde fundet på at designe ungt konfektionstøj".

Christel var gift med skuespilleren Johannes Marott og havde tre børn. Fra 1973 og resten af sit liv boede hun i Rom.

Fodnoter

Eksterne henvisninger 
 

Tegnere fra Danmark
Gabala FK

Gabala FC (Aserbadjansk: Qəbələ Futbol Klubu) er en aserbajdsjansk fodboldklub fra Gabala. Klubben blev stiftet i 1995 og spiller i den bedste aserbajdsjanske liga.

Titler 

 Aserbajdsjanske pokalturnering (2): 2019, 2023.

Historiske slutplaceringer

Nuværende trup 
Pr. 10. januar 2020.

Noter

Eksterne links 
 Gabala FK hjemmeside 
 Gabala FK  på Soccerway
 Officiel website (Premjer Ligasi) 

Fodboldklubber i Aserbajdsjan
Gabala
Etableret i 1995